357 
stoffer. Der kan saaledes ikke være Spørgsmaal om, at 
det er et særdeles værdifuldt Product, der vil finde en 
meget udstrakt Anvendelse, men Opdagelsen er endnu 
kun et Par Aar gammel. Professor Hofmann i London, 
en af Nutidens berømteste €Chemikere, anbefaler det saa- 
ledes til Documenter og allehåande Skrifter, hvis Opbg- 
varelse er af Vigtighed, til Indbinding af Bøger, til at 
trykke Skolekort og Skolebøger paa, til at binde over Glas 
og Flasker, ja selv til porøse Celler i galvaniske Batterier. 
Ikke mindre vigtig er den stærkt fortyndede Svovlsyres 
Indvirkning paa Cellulose. De dyriske Fedtstoffer, navnlig 
Talg, bestaae af Fedtceiler, og for at man skal kunne 
benytte Fedtet til Sæbe, Lys osv., maa Cellevævet først 
fjernes. Dette opnaaer man ved at koge Talgen med 
Vand, der indeholder nogle ganske fåa Procent Svovlsyre. 
Ved denne fortræffelige Methode, der er angivet af d'Arcet, 
bliver nemlig Cellevævet opløst og kan fjernes med Vandet. 
Efter hvad der ovenfor er angivet om Sæbefabricationen, 
vil man indsee, hvor stor Svovlsyrens Betydning er ogsaa 
i denne Henseende. Men der forekommer i Planteriget 
et Legeme, som hår selv samme Sammensætning som 
"Cellulose, men en ganske anden Structur og helt andre 
Egenskaber: det er Stivelse eller Melstof. Ogsaa dette 
undergaaer ved Svovlsyrens Indvirkning den samme mær- 
kelige Forandring som Cellestoffet. Ved at koges med en 
meget fortyndet Opløsning af denne Syre omdannes det 
nemlig til Druesukker under Optagelse af Vand. Svovl- 
syren selv forandres aldeles ikke ved denne Proces: naar 
Omdannelsen er foregaaet, indeholde de store Trækar, 
hvori Kogningen foretages ved Hjælp af en Dampstrøm, 
nøjagtig den samme Mængde Svovlsyre som før, men 
Stivelsen er bleven til Sukker. Syren udskilles da ved 
